Hettita Wiki:GYIK

## Mi is a Hettita Wiki?

A Hettita Wiki egy olyan enciklopédikus adattár, amely a hettitákról gyűjt össze információkat. Ebbe beletartozik a hettiták által használt nyelv, egy ehhez kapcsolódó szótár, és még sorolhatnánk.

Az oldal azonban kizárólag tájékoztató jelleggel, illetve nem is fórumként jött létre. A hosszabb véleménynyilvánításokat, értekezéseket, illetve egyéni spekulációkat kérünk, hogy a blogtérben tedd közzé, vagy látogasd meg a vitafórum modult.

## Hibát fedeztem fel! Ki tudná valaki javítani?

A szócikkeinket bárki, bátran szerkesztheti! Ha egy esetleges hibát fedeznél fel – legyen szó helyesírási-, vagy tartalmi hibáról –, nyugodtan javítsd ki! Minél több szerkesztő áll rendelkezésünkre, annál erősebbek vagyunk!

## Kik az oldal adminisztrátorai?

Az oldal egyedüli adminisztrátora jelen pillanatban a Hettita Wiki alapítója, Colos. Ha segítségre van szükséged, kérdésed van, hibát szeretnél jelenteni az oldallal kapcsolatban, vagy bármilyen jellegű javaslatod van, bátran vedd fel vele a kapcsolatot az üzenőfalán!

## Szerkeszteni szeretnék, de bizonytalan vagyok!

Tekintsd meg a segítségnyújtó lapjainkat, nagy valószínűséggel megtalálod majd köztük, amit keresel! Itt egy csokorba gyűjtöttünk minden olyan tájékoztató lapot, amik a segítségedre lehetnek – legyen szó szerkesztési segédletekről, hivatkozások létrehozásáról, a szócikkek kategorizálásáról, vagy az oldal irányelveiről.

## Elvégeztem egy szerkesztést, de az visszavonásra került!

Tekintsd meg a szóban forgó szócikk laptörténetét, ott egy összefoglaló magyarázat kíséretében megtalálod a szerkesztésed visszavonásának okát. A szerkesztések általában megalapozatlan feltevés gyanúja, rossz helyesírás és fogalmazás miatt kerülnek visszavonásra.

Előfordulhat, hogy az oldal személyzete nem képes egyszerre minden változtatást felülvizsgálni, a Wiki felülete pedig nem tudja, hogy a szerkesztésedkor valós tényeket állítottál-e, vagy hogy megfelelő helyesírással és elfogadott előadásmódban tetted-e azokat. Ennélfogva teljes mértékben rajtad áll, hogy a módosításod erkölcsileg és helyesírásilag helytálló-e, illetve hogy ezt a bejegyzés elküldése előtt leellenőrzöd-e. Természetesen van módod ezt pótolni, ha elmulasztottad, de ez a lehetőség csak bizonyos ideig áll rendelkezésedre. A szerkesztés visszavonása valójában nem más, mint az oldal visszaállítása egy korábbi, érintetlen változA atra – függetlenül attól, hogy mennyi hasznos információt adtak hozzá a szóban forgó szócikkhez, vagy hogy jóakarattal tették-e azt, nem pedig romboló szándékkal. Ezért rendkívül fontos, hogy mindig tartsd szem előtt a nyelvtani és etikai irányelveket a szerkesztésed folyamán.

Ha úgy érzed, hogy a szerkesztésed visszavonása indokolatlan volt és a szerkesztésedkor betartottad a fentebb felsoroltakat, ne ess kétségbe, a módosításod nem veszett el! A visszavonás visszafordítható. **Azonban arra kérünk, hogy ne állítsd vissza rögtön a visszavonásra került munkádat, mert az nagy valószínűséggel jó okkal lett érvénytelenítve!** Ha sem a szócikk szerkesztési összefoglalója, sem a laptörténete nem ad kielégítő magyarázatot, vedd fel a kapcsolatot a visszavonást végző szerkesztővel. A vitatott szócikk(ek) a közös megállapodás megszületéséig érintetlen(ek) marad(nak). A módosítások folyamatos vissza-visszaállítása végül szerkesztési háborúhoz vezethet, amelynek a következménye akár tiltólistára kerülés is lehet.

## Egy másik szerkesztő provokál engem! Mit tegyek?

Jelentsd egy adminisztrátor felé. Az intézkedés a körülményektől függ ugyan, de az elkövető általában először figyelmeztetést kap, rosszabb esetben tiltólistára kerül. További információkért olvasd el a közösségi irányelveinket.

## Lásd még

* Hettita Wiki:Közösségi irányelvek
* Hettita Wiki:Szerkesztési irányelvek
* Segítségnyújtó lapok